# Maitane Martinez Egiluz

Maitane Martinez Egiluz (Bastida,1998) ingeniari informatikoa da, Txiotesia7 lehiaketako irabazlea 2024an. Bastida Ikastolan egin zituen lehen ikasketak eta gero Asa Ikastolako institutuan egon zen batxilergoa amaitu arte. Informatikaren Ingeniaritzako Gradua ikasi zuen Donostiako Informatika Fakultatean. Ondoren, fakultate berean egin zuen Konputazio Ingeniaritza eta Sistema Adimentsuak Masterra, KISA izenez ere ezaguna.

## Ikertzailea

Parkinson gaixotasunaren diagnosi goiztiarra atzemateko ikertzen ari da, ikasketa automatikoaren teknikak aplikatuz. Tesia, Aldapa ikerketa-taldearekin eta ISS Biobizkaiarekin elkarlanean egiten ari da, Yale Unibertsitatean (AEB) ere egon da gaia aztertzen.
Ikasketa automatikoko algoritmoen abantaila nagusia da paziente askoren osasun-ibilbideetatik abiatuta ereduak ikas daitezkeela, eta hori lagungarri izan daiteke medikuentzat, banakako medikuaren esperientzia praktikotik askoz haratago doan informazioa erabiltzen baitu.
Ikerketa horrek frogatzen du Parkinsonen gaixotasunaren epe ertaineko bilakaera kognitiboa zehaztasunez aurreikus daitekeela oinarrizko errendimendu kognitiboaren eta epe laburreko narriadura kognitiboaren bidez, erraz neur daitezkeen neurketa kliniko batzuekin batera. Parkinsona etapa goiztiarrean eta zehatzean atzematea funtsezkoa da gaixotasunak eraldatzeko terapien emaitza arrakastatsuak lortzeko, gaixotasunen progresioa moteltzeko edo geldiarazteko.
Txiotesia7 lehiaketako irabazlea izan zen 2024an, tesiari buruz lagunekin izan nituen elkarrizketak islatu zituen txioetan.

## Sariak eta errekonozimenduak

* 2024: #Txiotesia lehiaketako Txiolari ulergarrienaren saria jaso zuen (Parkinson gaixotasunaren diagnosi goiztiarra eta prognostikoa, biomarkatzaileak identifikatzea ikaskuntza automatikoaren teknikak aplikatuz).Txiotesia7ko Maitane Martinezen txio irabazleak.

## Erreferentziak

* 1 2 3 4 «Maitane Martinez Eguiluz: "Parkinsonaren epe ertaineko bilakaera kognitiboa zehaztasunez aurreikus daiteke"» www.ueu.eus (Noiz kontsultatua: 2025-02-23).
* ↑ (Ingelesez) Martinez-Eguiluz, Maitane; Arbelaitz, Olatz; Gurrutxaga, Ibai; Muguerza, Javier; Perona, Iñigo; Murueta-Goyena, Ane; Acera, Marian; Del Pino, Rocío et al.. (2023-03-01). «Diagnostic classification of Parkinson’s disease based on non-motor manifestations and machine learning strategies» Neural Computing and Applications 35 (8): 5603–5617. doi:10.1007/s00521-022-07256-8. ISSN 1433-3058. (Noiz kontsultatua: 2025-02-23).
* ↑ «Txiotesia7 lehiaketako irabazleak dira Maitane Martinez Eguiluz eta Maider Galardi Fernandez de Agirre» www.ueu.eus (Noiz kontsultatua: 2025-02-23).
* ↑ Udako Euskal Unibertsitatea - UEU -. (2024-06-02). Txiotesia7 Sari banaketako bideoa. , 2588. segundoan or. (Noiz kontsultatua: 2025-02-23).
* ↑ «Parkinson gaixotasunaren diagnosi goiztiarra eta prognostikoa, biomarkatzaileak identifikatzea ikaskuntza automatikoaren teknikak aplikatuz» www.ueu.eus (Noiz kontsultatua: 2025-02-23).
* ↑ «Maitane Martínez Eguiluz Txiotesiaren Irabazle - Informatika Fakultatea - UPV/EHU» Informatika Fakultatea (Noiz kontsultatua: 2025-02-23).

## Ikus, gainera

* Txiotesia lehiaketa

## Kanpo estekak

* @MartinezEguiluz Twitter kontua
* #Txiotesia2024 lehiaketako 6 txio irabazleak: Parkinson gaixotasunaren diagnosi goiztiarra eta prognostikoa, biomarkatzaileak identifikatzea ikaskuntza automatikoaren teknikak aplikatuz
* Datuak: Q126210955